paragraph_text: Zapadni završetak pruge je Zagrebački Glavni kolodvor gdje se povezuje s prugama Savski Marof – Zagreb, Zagreb – Dugo Selo i Zagreb – Rijeka, kao i s brojnim drugim prugama u Zagrebačkom željezničkom čvoru. U Sisku se pruga povezivala s prugom Željeznička pruga Sisak-Caprag – Karlovac koja je zatvorena zbog razaranja u Domovinskom ratu. Dalje na jugoistoku se spaja s prugom Sunja – Voljina kod Sunje. Na istočnom završetku pruge, u Novskoj, spaja se s prugama Dugo Selo – Novska i Novska – Tovarnik prema Vinkovcima i dalje prema Beogradu.